Mini DisplayPort

Mini DisplayPort (mDP) on 2008. aastal Apple'i poolt välja töötatud riistvaraliides, mis toetab VESA DisplayPort protokolli. Ühenduse eeliseks on kompaktsed mõõtmed, mis tulevad kasuks tihedalt ehitatud seadmete puhul nagu sülearvutid ja laienduskaardid.

Spetsifikatsioonid
Kuna Mini DisplayPort spetsifikatsioon järgib VESA loodud DisplayPorti spetsifikatsioone, siis on Mini DisplayPort ühilduvuselt sellega sama. Kuigi DisplayPort standard võimaldab suuri resolutsioone ja kõrgeid kaadrisagedusi, siis tehniliselt limiteerib neid võimalusi adapterite kasutus ning seadmete võimsus.
Mini DisplayPort 1.1a
Mini Displayporti algne implementatsioon toetas resolutsioone  3840 x 2160, 30 kaadrit sekundis või 2560 x 1600, 60 kaadrit sekundis. Andmevahetuskiiruseks kuni 8m64 Gbit/s.  
Mini DisplayPort 1.2
DisplayPort 1.2 implementatsioon toetab resolutsiooni 3840 x 2160 koos 60 Hz kaadrisagedusega. Andmevahetus suurenes peaaegu kaks korda, kuni 17,28 Gbit/s ning lisandus HDR tugi ja pärgühendus mitme kuvari vahel.  

Kasutus
Mini DisplayPort on laialdaselt kasutusel erinevatel seadmetel, seda ka edasi arenenud Thunderbolt liidesel.
Apple'i seadmed
Mini DisplayPort on kasutusel järgmistel Apple'i seadmetel:

MacBook Pro – toodetud 2008–2010 (Thunderbolt (1/2) ühendusega 2011–2015)
MacBook Air – toodetud 2008–2010 (Thunderbolt (1/2) ühendusega 2011–2017)
Mac mini – toodetud 2009–2010 (Thunderbolt (1/2) ühendusega 2011–2014)
iMac – toodetud 2009–2010 (Thunderbolt (1/2) ühendusega 2011–2015)
Mac Pro – toodetud 2009–2012 (Thunderbolt (1/2) ühendusega alates 2013)

Videokaardid
Mõningad videokaardid, mis kasutavad Mini DisplayPort liidest.
Nvidia RTX 2000 Ada
Nvidia NVS810 
AMD FirePro W9100 
Muud seadmed
Mini DisplayPorti leidub ka teiste tootjate sülearvutites (näiteks Windows Surface pro seerias) ja ka mõningates emaplaatides. 

 Adapterid 
Apple lõi mitmeid adaptereid selleks, et säilitada ühilduvus olemasolevate liideste ja standarditega.

Mini DisplayPort ja VGA
Ühendatakse Mini DisplayPort'i, Thunderbolti või Thunderbolt 2 liidese ja seadme vahel, mis kasutab VGA liidest.
Adapter toetab resolutsioone kuni 1920x1200.
Resolutsioonid üle 1600 x 1200 on limiteeritud madalama ekraani kaadrisagedusega. Samuti kuna VGA ühendus on analoogne, siis HDCP'ga krüpteeritud meedium võib mängida madalama resolutsiooniga või üldse mitte.

Mini DisplayPort ja DVI
Ühendatakse Mini DisplayPorti, Thunderbolti või  Thunderbolt 2 liidese ja seadme vahel, mis kasutab DVI-liidest. 
Adapter toetab resolutsioone kuni 2560 x 1600. Lisaviigud/kontaktid, mis kannavad analoogsignaale, ei ole adapteri poolt toetatud.




 Leiutajad 
Mini DisplayPordi disainisid ja leiutasid Stewart Shannon Fields, Matthew K. Herndon, Min Chul Kim, Ron Larson, Richard J. Middlehurst, Anilkumar R. Pannikkat, Glenn Wheelock ja Colin Whitby-Strevens.

Litsents
Apple väljastab tasuta litsentse Mini DisplayPorti implementeerimiseks. Selle eesmärk on suurendada ühenduse kasutust erinevatel seadmetel ja suurendada innovatiivsust, et laiendada selle kasutust. Apple säilitab õiguse litsents lõpetada, kui selle kasutamisel algatatakse patendi hagi Apple'i vastu.

 Vaata ka 
 Thunderbolt Thunderbolt ja Thunderbolt 2 kasutavad sama füüsilist liidest mini DisplayPortiga, mini DisplayPort on nendega pöördühenduv.
 DisplayPort 
 Apple 

Viited

Kategooria:Audio-videopistikühendused
Kategooria:Pistikühendused
Kategooria:Video
Kategooria:Arvuti lisaseadmed